கேள்வி: சாலினி ராண்டேரியா என்பது என்ன?
பதில்: சாலினி ராண்டேரியா (''Shalini Randeria'') ஐக்கிய அமெரிக்கா பிறந்த இந்திய மானிடவியல் ஆவார், இவர் ஐரோப்பிய காலனித்துவம் மற்றும் அதன் பின்விளைவுகளில் நிபுணத்துவம் பெற்றவர். வியன்னா வசிக்கும் செருமன் மொழி பேசும் பேராசிரியர் சாலினி ராண்டேரியா, சிறப்பான கல்விப் பதிவுகளைக் கொண்டுள்ளார். வியன்னாவில் உள்ள மனித அறிவியல் நிறுவனத்தின் தலைவராகவும், ஜெனீவாவில் உள்ள சர்வதேச மற்றும் மேம்பாட்டு ஆய்வுகள் பட்டதாரி நிறுவனத்தில் சமூக மானுடவியல் மற்றும் சமூகவியல் பேராசிரியராகவும், ஆல்பர்ட் இர்சுமேன் ஜனநாயக மையத்தின் இயக்குநராகவும் உள்ளார். ஐரோப்பிய மன்ற ஆல்பாக் வாரியத்திலும், வீன் அருங்காட்சியகத்தின் கல்வி ஆலோசனைக் குழுவிலும் பணியாற்றுகிறார். உலகமயமாக்கல், சட்டம், அரசு மற்றும் சமூக இயக்கங்களின் மானுடவியல் குறித்து ராண்டேரியா பரவலாக கட்டுரைகளைப் பிரசுரித்துள்ளார்.
கேள்வி: சாலினி ராண்டேரியா - கல்வி குறித்து விரிவாக சொல்லுங்கள்.
பதில்: 1955 ஆம் ஆண்டில் வாசிங்டன், டி. சி.யில் பிறந்த இவர், மும்பை மற்றும் புது தில்லி வளர்ந்தார். சாலினி ராண்டேரியா தில்லி பல்கலைக்கழகம், ஆக்சுபோர்டு பல்கலைக்கழகம் மற்றும் எய்டெல்பெர்க் பல்கலைக்கழகம் ஆகிய பல்கலைக் கழகங்களின் முன்னாள் மாணவர் ஆவார், பெர்லின் சுதந்திரப் பல்கலைக்கழகத்தில் முனைவர் பட்டம் பெற்றார்.